Max Planck

Max Karl Ernst Ludwig Planck () var ein tysk fysikar. Han er rekna som grunnleggjaren av kvantemekanikken, og fekk Nobelprisen i fysikk for dette i 1918.

 Liv 
Planck var fødd i Kiel i ein intellektuell familie av teologar og juristar. Han hadde talent for musikk, men valde å studera fysikk, først ved Ludwig-Maximilians-Universität München i München og deretter ved Humboldt-Universität zu Berlin i Berlin.

 Familie 
I mars 1887 gifta han seg med Marie Merck (1861-1909), søster av ein skulekamerat. Dei busette seg i Kiel og fekk fire barn saman: Karl (1888-1916), tvillingane Emma (1889-1919) og Grete (1889-1917) og Erwin (1893-1945). Sidan flytta dei til ein villa i Berlin-Grunewald, der fleire vitskapsfolk møttest, til dømes Lise Meitner, Otto Hahn og Albert Einstein. Teologen Adolf von Harnack, som budde i nabolaget, blei ein nær venn. 

Marie døydde i 1909, kanskje av tuberkulose. I mars 1911 gifta Planck seg på nytt med Marga von Hoesslin (1882-1948), og same året fekk dei sonen Hermann. Sonen Karl fall under første verdskrigen, medan Erwin blei teken i krigsfangenskap av franskmennene. Dei to døtrene døydde i barsel med få års mellomrom. I 1944 mista Planck heimen og alt sitt vitskaplege arbeid i eit bombeåtak. Året etter blei sonen Erwin arrestert av Gestapo og avretta for medverking i 20. juli-attentatet mot Hitler. Planck tok dette siste tapet tungt. Han flytta med kona og den gjenlevande sonen til Göttingen, der han døydde to år seinare.

 Verk 

I 1899 fann Planck ein ny grunnleggjande konstant, kjend som Plancks konstant. Dette er ein naturkonstant og gjev mellom annan energien til eit foton. Konstanten blei innført ved utrekninga av energispekteret til termisk stråling, Plancks strålingslov. Han er også opphav til omgrepet Planck-tid, som er den minste tidseininga som gjev mening.

Planck blei rektor ved Humboldt-Universität zu Berlin i 1930. Frå 1930 til 1937 var han leiar for Kaiser-Wilhelm-Gesellschaft zur Förderung der Wissenschaften (KWG).

Etter at Planck døydde i 1947 blei KWG døypt om til Max-Planck-Gesellschaft zur Förderung der Wissenschaften (MPG).

 Kjelder 
 Denne artikkelen bygger på «Max Planck» frå , og «Max Planck» frå  den 15. juni 2009. 


 Bakgrunnsstoff 


Kategori:Tyske fysikarar
Kategori:Tyske nobelprisvinnarar
Kategori:Nobelprisen i fysikk
Kategori:Folk frå Kiel
Kategori:Fysikarar på 1800-talet
Kategori:Fysikarar på 1900-talet
Kategori:Medlemmar av Det pavelege vitskapsakademiet
Kategori:Medlemmar av Det prøyssiske vitskapsakademiet
Kategori:Medlemmar av St. Petersburg vitskapsakademi
Kategori:Medlemmar av Det russiske vitskapsakademiet
Kategori:Medlemmar av Det sovjetiske vitskapsakademiet
Kategori:Copleymedaljen
Kategori:Kvantefysikarar
Kategori:Optiske fysikarar
Kategori:Æreslegionen
Kategori:Lorentz-medaljen
Kategori:Termodynamikarar
Kategori:Max Planck-medaljen
Kategori:Teoretiske fysikarar
Kategori:Medlemmar av Leopoldina
Kategori:Bayerischer Maximiliansorden für Wissenschaft und Kunst